
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 372 

13 Απριλίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Βιβλία πράξεων Εφορευτικών Επιτροπών για τις εκλο¬ 
γές ανάδειξης ανππροσώπων στο Ευρωπαϊκό Κοι¬ 
νοβούλιο. 1 

Καθορισμός αριθμού συνεδριάσεων του προσωρινού 
Δ.Σ. του Ο.Α.Ε.Ε. και μηνιαία αποζημίωση προέ¬ 
δρου, κυβερνητικού επιτρόπου, μελών εισηγητών 

και γραμματέων. 2 

Υπερωριακή απασχόληση υπαλλήλων του Υπουργεί¬ 
ου Εργασίας και Κοιν. Ασφαλίσεων. 3 


Καθιέρωση υπερωριακής, νυχτερινής, Κυριακών και ε¬ 
ξαιρέσιμων ημερών εργασίας για το πάσης φύσε- 
ως προσωπικό του Πολιτικού Γραφείου του Υπουρ¬ 
γού Τύπου και Μέσων Μαζικής Ενημέρωσης και 
των Γ ραφείων του Γενικού Γ ραμματέα του Υπουρ¬ 
γείου Τύπου και Μ.Μ.Ε. και του Γενικού Γραμματέα 

Ενημέρωσης. 4 

Καθιέρωση υπερωριακής, νυχτερινής, Κυριακών και ε¬ 
ξαιρέσιμων ημερών εργασίας για τα Αστυνομικά 
όργανα Ασφαλείας του Υπουργού Τύπου και Μέ¬ 
σων Μαζικής Ενημέρωσης, του Γενικού Γ ραμματέα 
του Υπουργείου τύπου και ΜΜΕ και του Γενικού 

Γ ραμματέα Ενημέρωσης. 5 

Καθιέρωση εργασίας πέρα από το κανονικό ωράριο 
για υπαλλήλους των Δ/νσεων του ΓΛΚ Δ42, Δ43, 
Δ45, Δ46, Δ47 του Ανεξάρτητου Τμήματος Τ48 
καθώς και υπαλλήλων που απασχολούνται στη 
νέα αίθουσα του ισογείου της υπηρεσίας Συντά¬ 


ξεων». 6 

Σύσταση - Συγκρότηση πρωτοβάθμιου Υπηρεσιακού 
Συμβουλίου του Ταμείου Παρακαταθηκών και Δα¬ 
νείων (Τ. Π. & Δ). 7 


Συμπληρωματικό τιμολόγιο εργασιών επισκευής ζη¬ 
μιών σε σεισμόπληκτα κτίρια, για τον υπολογισμό 
της δαπάνης και των αντιστοίχων παροχών στους 
σεισμόπληκτους μόνο του Δήμου Μανδρακίου της 
νήσου Νισύρου του Νομού Δωδεκανήσου, που ε- 


πλήγησαν από το σεισμό της 27.8.97. 8 

Σύσταση - Συγκρότηση πρωτοβάθμιου Υπηρεσιακού 
Συμβουλίου του Υπουργείου Μεταφορών και Επι¬ 
κοινωνιών . 9 


ΑΠΟΦΑΣΕΙ Σ 

Αριθ. 11900 (1) 

Βιβλία πράξεων Εφορευτικών Επιτροπών για τις εκλογές α¬ 
νάδειξης αντιπροσώπων στο Ευρωπαϊκό Κοινοβούλιο. 

Η ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 54 του Π.Δ. 92/1994, όπως 
τροποποιήθηκε με την παρ. 24 του άρθρου 5 του Ν. 
2623/1998. 

2. Την ανάγκη ενοποίησης ορισμένων βιβλίων, δεδομέ¬ 
νου ότι τα βιβλία που εχρησιμοποιούντο μέχρι τώρα στις 
εκλογές δεν εξυπηρετούσαν πλήρως τις ανάγκες αυτών. 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, α¬ 
ποφασίζουμε: 

Καθορίζουμε τον τύπο των βιβλίων, τα οποία θα χρησι¬ 
μοποιηθούν από τις εφορευτικές επιτροπές των εκλογι¬ 
κών τμημάτων, που θα συσταθούν στο εσωτερικό της Χώ¬ 
ρας, καθώς και στις υπόλοιπες Χώρες μέλκη της Ευρω¬ 
παϊκής Ένωσης ως εξής: 

α. «Βιβλίο Πράξεων Εφορευτικής Επιτροπής» εκλογι¬ 
κών τμημάτων εξωτερικού 

Το οποίο περιέχει: 

Το Πρακτικό Νοί 

Το Πρακτικό Νο 2 

β. «Βιβλίο Πράξεων Εφορευτικής Επιτροπής» εκλογι¬ 
κών τμημάτων εσωτερικού. 

Το οποίο περιέχει: 

Το Πρακτικό Νοί 

Το Πρακτικό Νο2 

Βιβλίο (Πίνακες) διαλογής ψήφων υπέρ συνδυασμών. 

γ. «Βιβλίο Πρωτοκόλλου ψηφοφορίας» εκλογικών τμη¬ 
μάτων εξωτερικού. 

δ. «Βιβλίο Πρωτοκόλλου ψηφοφορίας» εκλογικών τμη¬ 
μάτων εσωτερικού. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Απριλίου 1999 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

Αριθ. 2/17571/0022 (2) 

Καθορισμός αριθμού συνεδριάσεων του προσωρινού 
Δ.Σ. του Ο.Α.Ε.Ε. και μηνιαία αποζημίωση προέδρου, 
κυβερνητικού επιτρόπου, μελών εισηγητών και γραμ¬ 
ματέων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 19 του Ν. 2470/97 (Α 40) 

2. Το άρθρο 1 του Ν. 2469/1997 (Α 38). 

3. Το γεγονός ότι, από την απόφαση αυτή προκαλείται 
δαπάνη, η οποία θα βαρύνει τους επί μέρους προϋπολο¬ 
γισμούς των Ασφαλιστικών Οργανισμών ΤΕΒΕ, ΤΑΕ, ΤΣΑ, 
ύψους για το έτος 1999 32.160.000 δρχ. και για κάθε επό¬ 
μενο έτος 38.592.000 δρχ. 

Η δαπάνη θα καλυφθεί από τη πίστωση που έχει ανα- 
γραφεί στο προϋπολογισμό του κάθε Ταμείου (ΚΑΕ 
0264). 

4. Τις διατάξεις του Π.Δ. 372/95 (Α 201) Μεταφορά της 
Γενικής Γραμματείας Κοιν. Ασφαλίσεων από το Υπουρ¬ 
γείο Υγείας Πρόνοιαος και Κοιν. Ασφαλίσεων στο Υπουρ¬ 
γείο Εργασίας. 

5. Το 96/8.2.1999 έγγραφο του ΤΕΒΕ 

6. Την αριθ. 1107147/1239/0006Α/4.10.96 απόφση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς». 

7. Τις διατάξεις του άρθρου 40 του Ν. 849/78 (Α 232), ό¬ 
πως συμπληρώθηκε με το άρθρο 8 του Ν. 2129/93 (Α 57), 
αποφασίζουμε: 

Καθορίζουμε: 

1. Τον αριθμό των κατά μήνα συνεδριάσεων του προ¬ 
σωρινού Δ.Σ. του ΟΑΕΕ σε οκτώ (8). 

2. Την μηνιαία αποζημίωση, του Προέδρου του Κυβερ¬ 
νητικού Επιτρόπου, των μελών, των εισηγητών και των 
γραμματέων του προσωρινού Δ.Σ. του ΟΑΕΕ, για τη συμ¬ 
μετοχή τους σας συνεδριάσεις αυτού, ως εξής: 

α) Ο Πρόεδρος ποσό 96.000 δρχ. 

β) Ο κυβερνητικός Επίτροπος, τα μέλη, οι εισηγητές, οι 
γραμματείς και κάθε άλλο πρόσωπο που συμμετέχει νό¬ 
μιμα ποσό για τον καθένα 80.000 δρχ. 

3. Το ποσό της αποζημίωσης καταβάλεται για το σύνο¬ 
λο των κατά μήνα προβλεπομένων συνεδριάσεων. 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. 

Για συμμετοχή σε λιγότερες συνεδριάσεις από τις 
πραγματοποιηθείσες καταβάλλεται η ανάλογη αποζημίω¬ 
ση. 

4. Το ποσό της αποζημίωσης θα βαρύνει τους προϋπο¬ 
λογισμούς των υπό ενοποίηση Ταμείων, εκκαθαριζόμενο 
ανά τετράμηνο εναλλάξ ανά Ταμείο, κατά σειρά ΤΕΒΕ, 
ΤΑΕ, ΤΣΑ. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 30 Μαρτίου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 


Αριθ. 2/10917/0022 (3) 

Υπερωριακή απασχόληση υπαλλήλων του Υπουργείου 
Εργασίας και Κοιν. Ασφαλίσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη; 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά όργανα» και ιδιαίτερατης παρ. 6του άρθρου 30 και 
της παρ. 2 περ. Α του άρθρου 33 (ΦΕΚ ΑΊ 37). 

2. Τις διατάξεις του άρθρου 18 του Ν. 2470/97 «ανα¬ 
διάρθρωση μισθολογίου προσωπικού Δημόσιας Διοίκη¬ 
σης και άλλες συναφείς διατάξεις» 

3. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων, συνταξιούχων του Δημοσίου 
κ.λπ.» (ΦΕΚ 57/Α/18.3.98), 

4. Την με αριθμ. εγκ. 2022941/2297/0022/7.4.98 του 
Γ.Λ.Κ. 

5. Την με αριθ. 2026169/2605/0022/22.4.98 «Παροχή ο¬ 
δηγιών για την υλοποίηση μισθολογικής πολιτικής έτους 
1998». 

6. Την με αριθμ. εγκ. 2/8803/0022/8.2.99. 

7. Τις διατάξεις του Π.Δ. 368/89 «περί οργανισμού του 
Υπουργείου Εργασίας και Κοιν. Ασφαλίσεων» όπως τρο¬ 
ποποιήθηκε και συμπληρώθηκε με το Π.Δ. 436/91 και 
293/92 

8. Την αριθμ. 1107147/1239/0006Α/4.10.96 κοινή από¬ 
φαση του Πρωθυπουργού και Υπουργού Οικονομικών «α¬ 
νάθεση αρμοδιοτήτων Υπουργού Οικονομικών στους Υ¬ 
φυπουργούς Οικονομικών (ΦΕΚ 922/Β/4.10.96)». 

9. Το γεγονός ότι από την Πράξη αυτή προκαλείται δα¬ 
πάνη σε βάρος του Κρατικού Προϋπολογισμού και στον 
ΚΑΕ 0511 και ΚΑΕ 0512 δρχ. 28.000.000 περίπου του φο¬ 
ρέα 110 του προϋπολογισμού μας έτους 1998 στους ο¬ 
ποίους έχει εγκριθεί πίστωση ύψους 115.000.000 δρχ. και 
135.000.000 δρχ. ανπστοιχα. 

10. Την ανάγκη υπερωριακής απασχόλησης των υπαλ¬ 
λήλων του Υπουργείου μας για α) την παρακολούθηση, 
συντονισμό και έλεγχο εφαρμογής των διατάξεων όπως 
αυτές προέκυψαν από τις εξελίξεις στις εργασιακές σχέ¬ 
σεις (ελαστικό ωράριο, πολιτικές απασχόλησης, νομιμο¬ 
ποίηση αλλοδαπών κ.λπ.) β) την αξιολόγηση (έλεγχος 
πληρότητας) των υποβαλλομένων από τα κέντρα Επαγ¬ 
γελματικής Κατάρτισης προτάσεων και την εν συνεχεία 
διενέργεια ελέγχων παρακολούθησης των υλοποιουμέ- 
νων ενεργειών όπως και τη διενέργεια διαχειριστικών ε¬ 
λέγχων στους φορείς υλοποίησης, γ) την καταβολή 
στους φορείς του 25% της Εθνικής; Συμμετοχής από το 
Π.Δ.Ε. στα υλοποιούμενα από το Ε.Κ.Τ. προγράμματα (ο¬ 
ρισμός υπολόγων για κάθε έργο) και τον έλεγχο παρακο¬ 
λούθησης και διαχείρισης των χρηματοδοτουμένων προ¬ 
γραμμάτων δ) την εκπόνηση μελετών και ερευνών σε συ¬ 
νεργασία με τον Ευρωπαϊκό Οργανισμό σε θέματα 
Υγιεινής και Ασφάλειας των εργαζομένων, εναρμόνιση 
της νομοθεσίας με τις κοινοτικές οδηγίες, ενημέρωση και 
ευαισθητοποίηση στα θέματα επαγγελματικής ασφάλει¬ 
ας και υγείας, γνωμοδότηση επί των φακέλων επικινδυνό- 
τητας για ατυχήματα μεγάλης έκτασης, ανάληψη δράσε¬ 
ων στα πλαίσια ανάπτυξης των προγραμμάτων πληροφό¬ 
ρησης του Ευρωπαϊκού Οργανισμού για την Ασφάλεια 
και την Υγεία κ.λπ. ε) την εφαρμογή του νέου συστήματος 
μισθοδοσίας των υπαλλήλων μέσω τραπεζών, στ) την έκ- 

δόση Π.Δ. για την λειτουργία του ΣΕΠΕ, ζ) την ανάγκη φύ¬ 
λαξης του κτιρίου της Κ.Υ. του Υπουργείου μας, λόγω έλ¬ 
λειψης φυλάκων και νυκτοφυλάκων στην υπηρεσίας μας, 
αποφασίζουμε: 

Εγκρίνουμε την υπερωριακή απασχόλησης 150 ωρών 
συνολικά για τον καθένα για 144 υπαλλήλους διαφόρων 
κλάδων που υπηρετούν στο Υπουργείο μας για τους λό¬ 
γους που αναφέρονται στο προοίμιο της παρ. 10 της α¬ 
πόφασης για το Α' εξάμηνο του έτους 1999 (από 15.1.99 
έως 30.6.1999) καθώς και την υπερωριακή εργασία εξαι¬ 
ρέσιμων ημερών και νυκτερινών ωρών 2 φυλάκων από 16 
ώρες ημερήσιες, 16 ώρες νυκτερινές και 12 ώρες εξαιρέ¬ 
σιμων ημερών κατά μήνα ο καθένας από 15.1.1999 έως 
30.6.1999. 

Η ωριαία αποζημίωση υπολογίζεται σύμφωνα με την α- 
ριθ. 2026/69/2605/0022/22.4.98 Εγκύκλιο του Γενικού Λο¬ 
γιστηρίου του Κράτους. 

Η υπερωριακή εργασία θα παρέχεται κατά τις ώρες από 
15.00 μέχρι 20.00, η δε νυκτερινή από 22.00 μέχρι 24.00 
και κατά τις εξαιρέσιμες ημέρες από 7.30 μέχρι 12.30. 

Υπεύθυνος για την παρακολούθηση ορίζεται ο υπάλλη¬ 
λός μας Κωνσταντίνος Μάγγας (Δ/ντής στην Δ/νση Οικο¬ 
νομικού). 

Η προκαλούμενη δαπάνη θα βαρύνει την πίστωση του 
ΚΑΕ 0511 και του ΚΑΕ 0512 του φορέα 110 του προϋπο¬ 
λογισμού μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΡΓΑΣΙΑΣ & ΚΟΙΝ. ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-φ- 

Αριθ. 2/17163/0022 (4) 

Καθιέρωση υπερωριακής, νυχτερινής, Κυριακών και εξαι¬ 
ρέσιμων ημερών εργασίας για το πάσης φύσεως προ¬ 
σωπικό του Πολιτικού Γραφείου του Υπουργού Τύπου 
και Μέσων Μαζικής Ενημέρωσης και των Γραφείων 
του Γενικού Γραμματέα του Υπουργείου Τύπου και 
Μ.Μ.Ε. και του Γενικού Γραμματέα Ενημέρωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΥΠΟΥ 
ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 «Συγκρότηση της Γε¬ 
νικής Γραμματείας Τύπου και Πληροφοριών σε Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων του» (ΦΕΚ116/Α/7.7.1994). 

2. Τις διατάξεις του Π.Δ. 258/1993 «Περί Οργανισμού 
της Γ ενικής Γ ραμματείας Τύπου και Πληροφοριών του Υ¬ 
πουργείου Προεδρίας της Κυβέρνησης» όπως τροποποι¬ 
ήθηκε με το Π.Δ. 171/6.7.1994 (ΦΕΚ 108/Α/6.7.1994). 

3. Τις διατάξεις του Π.Δ. 137/1996 (ΦΕΚ 107/Α/ 
10.6.1996) «Σύσταση Γενικής Γραμματείας Ενημέρωσης 
στο Υπουργείο Τύπου και Μέσων Μαζικής Ενημέρωσης 
και καθορισμός των αρμοδιοτήτων της». 

4. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 

5. Τις διατάξεις της ΠΥΣ 88/1985, όπως τροποποιήθηκε 
με τις ΠΥΣ 120/1985, 377/1995 και 33/1997. 


6. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις (ΦΕΚ 57/Α/18.3.1998). 

7. Τις διατάξεις του Ν. 2362/1995 «Περί δημοσίου λογι¬ 
στικού, ελέγχου των δαπανών του Κράτους και άλλες δια¬ 
τάξεις» (ΦΕΚ 247/Α/27.11.1995). 

8. Τις διατάξεις του Ν. 2469/1997 (ΦΕΚ 38/Α/14.3.1997) 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις». 

9. Την υπηρεσιακή ανάγκη όπως το πάσης φύσεως προ¬ 
σωπικό του Πολιτικού Γ ραφείου του Υπουργού Τ ύπου και 
ΜΜΕ, και των Γραφείων του Γενικού Γραμματέα του Υ¬ 
πουργείου Τύπου και ΜΜΕ και του Γενικού Γραμματέα Ε¬ 
νημέρωσης προσφέρει τις υπηρεσίες του και πέραν των 
ωρών υποχρεωτικής εργασίας, καθώς και κατά τις νυκτε¬ 
ρινές ώρες, Κυριακές και εξαιρέσιμες ημέρες, λόγω της 
φύσεως του έργου που εκτελεί του φόρτου εργασίας και 
των ειδικών συνθηκών λειτουργίας των Γ ραφείων αυτών. 

10. Το γεγονός ότι από την απόφαση αυτή θα προκύψει 
δαπάνη σε βάρος του προϋπολογισμού του Υπουργείου 
Τύπου και ΜΜΕ, γιατο έτος 1999, η οποία θα ανέλθει στο 
ποσό των σαράντα εκατομμυρίων (40.000.000) δρχ. περί¬ 
που και θα ανπμετωπισθεί από τις σχετικές εγγεγραμμέ¬ 
νες πιστώσεις έτους 1999, (Φορέας 47-110 ΚΑΕ 0511, 
0512) ύψους ενενήντα εννέα εκατομμυρίων (99.000.000) 
δραχμών. 

11. Την αριθμ. 1107147/1239/0006/4.10.96 (ΦΕΚ 
922/Β/7.10.96) απόφαση του Πρωθυπουργού και του Υ¬ 
πουργού Οικονομικών «Ανάθεση αρμοδιοτήτων του Υ¬ 
πουργού Οικονομικών στους Υφυπουργούς Οικονομι¬ 
κών», αποφασίζουμε: 

α. Εγκρίνουμε την καθιέρωση υπερωριακής εργασίας, 
καθώς και εργασίας κατά τις νυκτερινές ώρες, Κυριακές 
και εξαιρέσιμες ημέρες για το πάσης φύσεως προσωπικό 
του Πολιτικού Γραφείου του Υπουργού Τύπου και ΜΜΕ 
και των Γ ραφείων του Γενικού Γ ραμματέα του Υπουργεί¬ 
ου Τύπου και ΜΜΕ και του Γενικού Γραμματέα Ενημέρω¬ 
σης κατά το χρονικό διάστημα από 1.1.1999 έως 
31.12.1999, με την προβλεπόμενη από τον νόμο αμοιβή, 
για την αντιμετώπιση των υπηρεσιακών αναγκών. 

β. Ειδικότερα, ο αριθμός των υπαλλήλων που θα απα¬ 
σχοληθούν υπερωριακά και ο αριθμός των κατ’ ανώτατο 
όριο ωρών της ως άνω με αμοιβή υπερωριακής εργασίας 
κατά μήνα, ορίζεται ως εξής: 

Α. ΠΟΛΙΤΙΚΟ ΓΡΑΦΕΙΟ ΥΠΟΥΡΓΟΥ ΤΥΠΟΥ ΚΑΙ ΜΜΕ: 

1. Για έξι (6) Ειδικούς Συμβούλους - Ειδικούς Συνεργά¬ 
τες και για δώδεκα (12) μετακλητούς και αποσπασμένους 
υπαλλήλους σε προσωρινές ομοιόβαθμες θέσεις, για δέ¬ 
κα τέσσερις (14) υπαλλήλους τοποθετημένους ή διατε¬ 
θειμένους και για δύο (2) οδηγούς του υπηρεσιακού αυ¬ 
τοκινήτου του Υπουργού Τύπου και ΜΜΕ: 

Μέχρι σαράντα (40) ώρες απογευματινής υπερωριακής 
εργασίας. 

Μέχρι τριάντα (30) ώρες νυκτερινής εργασίας 

Μέχρι είκοσι (20) ώρες εργασίας κατά τις Κυριακές και 
εξαιρέσιμες ημέρες. 

Β. ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ ΤΥΠΟΥ ΚΑΙ ΜΜΕ: 

1. Για οκτώ (8) υπαλλήλους αποσπασμένους, τοποθε¬ 
τημένους ή διατεθειμένους, Ειδικούς Συμβούλους - Ειδι¬ 
κούς Συνεργάτες και για δύο (2) οδηγούς του υπηρεσια¬ 
κού αυτοκινήτου του Γενικού Γραμματέα του Υπουργείου 
Τύπου και ΜΜΕ: 

Μέχρι σαράντα (40) ώρες απογευματινής υπερωριακής 
εργασίας. 

Μέχρι τριάντα (30) ώρες νυκτερινής εργασίας 
Μέχρι είκοσι (20) ώρες εργασίας κατά τις Κυριακές και 
εξαιρέσιμες ημέρες. 

Γ. ΓΡΑΦΕΙΟ ΓΕΝΙΚΟΥ ΓΡΑΜΜΑΤΕΑ ΕΝΗΜΕΡΩΣΗΣ: 

1. Για δέκα (10) υπαλλήλους αποσπασμένους, Ειδικούς 
Συμβούλους - Ειδικούς Συνεργάτες και με σύμβαση Ιδιω¬ 
τικού Δικαίου κατά Ν. 2190/1994, οκτώ (8) υπαλλήλους 
τοποθετημένους ή διατεθειμένους και για δύο (2) οδη¬ 
γούς του υπηρεσιακού αυτοκινήτου του Γενικού Γραμμα¬ 
τέα Ενημέρωσης: 

Μέχρι σαράντα (40) ώρες απογευματινής υπερωριακής 
εργασίας. 

Μέχρι τριάντα (30) ώρες νυκτερινής εργασίας 
Μέχρι είκοσι (20) ώρες εργασίας κατά τις Κυριακές και 
εξαιρέσιμες ημέρες. 

γ) Οι υπάλληλοι που θα μετέχουν στα ανωτέρω συνερ¬ 
γεία νυκτερινής και κατά τις Κυριακές και εξαιρέσιμες η¬ 
μέρες εργασίας ορίζονται κατά περίπτωση με απόφαση 
του Δ/ντού του Πολιτικού Γ ραφείου του Υπουργού Τύπου 
και Μέσων Μαζικής Ενημέρωσης ή με απόφαση του Γενι¬ 
κού Γραμματέα τύπου και ΜΜΕ ή του Γενικού Γραμματέα 
Ενημέρωσης αντιστοίχως. 

δ) Η πραγματοποίηση της ως άνω υπερωριακής κ.λπ. α¬ 
πασχόλησης πιστοποιείται κάθε φορά με πράξη του 
Δ/ντού του Πολιτικού Γ ραφείου του Υπουργού Τύπου και 
ΜΜΕ, ή του Γενικού Γραμματέα Τύπου και ΜΜΕ, ή του Γε¬ 
νικού Γ ραμματέα Ενημέρωσης αντίστοιοχα. 

Η απόφαση αυτή που ισχύει από 1.1.1999 να δημοσιευ- 
θεί στην Εφημερίδα της Κυβερνήσεως. 

Αθήνα, 19 Ιανουάριου 1999 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΤΎΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΔΗ ΜΗΤΡΙΟΣ ΡΕΠΠΑΣ 
-Φ- 

Αριθ. 2/24288/0022 (5) 

Καθιέρωση υπερωριακής, νυχτερινής, Κυριακών και εξαι¬ 
ρέσιμων ημερών εργασίας για τα Αστυνομικά όργανα Α¬ 
σφαλείας του Υπουργού Τύπου και Μέσων Μαζικής Ε¬ 
νημέρωσης, του Γενικού Γραμματέα του Υπουργείου τύ¬ 
που και ΜΜΕ και του Γ ενικού Γραμματέα Ενημέρωσης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΥΠΟΥ ΚΑΙ 
ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του Π.Δ. 181/1994 «συγκρότησητης Γε¬ 
νικής Γραμματείας Τύπου και Πληροφοριών σε Υπουρ¬ 
γείο Τύπου και Μέσων Μαζικής Ενημέρωσης και καθορι¬ 
σμός των αρμοδιοτήτων του» (ΦΕΚ116/Α/7.7.1994). 

2. Τις διατάξεις του Π.Δ. 258/1993 «Περί Οργανισμού 
της Γ ενικής Γ ραμματείας Τύπου και Πληροφοριών του Υ¬ 
πουργείου Προεδρίας της Κυβέρνησης», όπως τροπο¬ 
ποιήθηκε με το Π.Δ. 171/6.7.1994 (ΦΕΚ 108/Α/6.7.1994). 

3. Τις διατάξεις του Π.Δ. 137/1996 (ΦΕΚ 107/Α/ 
10.6.1996) «Σύσταση Γενικής Γραμματείας Ενημέρωσης 
στο Υπουργείο Τύπου και Μέσων Μαζικής ενημέρωσης 
και καθορισμός των αρμοδιοτήτων της». 

4. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα». 


5. Τις διατάξεις της ΠΥΣ 88/1985, όπως τροποποιήθηκε 
με τις ΠΥΣ 120/1985, 377/1995 και 33/1997. 

6. Τις διατάξεις του άρθρου 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις (ΦΕΚ 57/Α/18.3.1998). 

7. Την υπηρεσιακή ανάγκη να προσφέρουν τις υπηρε¬ 
σίες τους και πέραν των ωρών υποχρεωτικής εργασίας, 
καθώς και κατά τις νυκτερινές ώρες, κυριακές και εξαιρέ¬ 
σιμες ημέρες, λόγω του φόρτου εργασίας και της ιδιο¬ 
μορφίας του έργου που εκτελούν τα αστυνομικά όργανα 
που είναι επιφορτισμένα με την προσωπική ασφάλεια του 
Υπουργού Τύπου και Μέσων Μαζικής Ενημέρωσης, του 
Γενικού Γραμματέα του Υπουργείου Τύπου και Μ. Μ. Ε. και 
του Γενικού Γραμματέα Ενημέρωσης. 

8. Το γεγονός ότι από την απόφαση αυτή θα προκύψει 
δαπάνη ετττά εκατομμυρίων (7.000.000) δρχ. περίπου σε 
βάρος του προϋπολογισμού του Υπουργείου Τύπου και 
Μέσων Μαζικής Ενημέρωσης, για το έτος 1999, η οποία έ¬ 
χει προβλεφθεί στην σχετική πίστωση (Φορέας 47-110 
ΚΑΕ 0531, 532) και ανέρχεται στο ποσόν των οκτώ εκα¬ 
τομμυρίων (8.000.000) δραχμών. 

9. Την αριθμ. 1107147/1239/0006/4.10.96 (ΦΕΚ 922/ 
Β/7.10.96) απόφαση του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών», αποφα¬ 
σίζουμε: 

Εγκρίνουμε να εργάζονται υπερωριακά, καθώς και κατά 
τις νυκτερινές ώρες, κυριακές και εξαιρέσιμες ημέρες με 
την προβλεπόμενη από τον νόμο αμοιβή τα αστυνομικά όρ¬ 
γανα που είναι επιφορτισμένα με την προσωπική ασφάλεια: 

α. Του Υπουργού Τύπου και Μέσων Μαζικής Ενημέρω¬ 
σης, τέσσερις (4) αστυνομικοί μέχρι ενενήντα (90) ώρες 
το μήνα ο καθένας, (40 απογευματινές, 30 νυκτερινές και 
20 κατά τις Κυριακές και εξαιρέσιμες ημέρες). 

β. Του Γενικού Γραμματέα του Υπουργείου Τύπου και 
ΜΜΕ δύο (2) αστυνομικοί μέχρι ενενήντα (90) ώρες το μή¬ 
να ο καθένας (40 απογευματινές, 30 νυκτερινές, 20 κατά 
τις Κυριακές και εξαιρέσιμες ημέρες). 

γ. Του Γενικού Γραμματέα Ενημέρωσης του Υπουργεί¬ 
ου Τύπου και ΜΜΕ δύο (2) αστυνομικοί μέχρι ενενήντα 
(90) ώρες το μήνα ο καθένας, (40 απογευματινές, 30 νυ¬ 
κτερινές, 20 κατά τις Κυριακές και εξαιρέσιμες ημέρες). 

Η απόφαση αυτή ισχύει από 19.1.1999. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 19 Ιανουάριου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΤΥΠΟΥ ΚΑΙ ΜΕΣΩΝ 

ΟΙΚΟΝΟΜΙΚΩΝ ΜΑΖΙΚΗΣ ΕΝΗΜΕΡΩΣΗΣ 

ΝΙΚ. ΧΡΙΣΤΟΔΟΥΛΑΚΗΣ ΔΗΜΗΤΡ. ΡΕΠΠΑΣ 

-φ- 

Αριθ. 2/24298/0022 (6) 

Καθιέρωση εργασίας πέρα από το κανονικό ωράριο για υ¬ 
παλλήλους τωνΔ/νσεωντου ΓΛΚΔ42, Δ43, Δ45, Δ46. 
Δ47 του Ανεξάρτητου Τμήματος Τ48 καθώς και υπαλ¬ 
λήλων που απασχολούνται στη νέα αίθουσα του ισο¬ 
γείου της υπηρεσίας Συντάξεων». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 όπως α- 
ντικαταστάθηκε από το άρθρο 15 του Ν. 2592/98. 

2. Την ανάγκη υπερωριακής απασχόλησης υπαλλήλων 
των Δ42, Δ43, Δ44, Δ45, Δ46, Δ47, Τ48 καθώς και υπαλ¬ 
λήλων που απασχολούνται στη νέα αίθουσα του ισογείου 
της υπηρεσίας συντάξεων λόγω των αυξημένων υπηρε¬ 
σιακών αναγκών για αναπροσαρμογή συντάξεων (πολιτι¬ 
κών και στρατιωτικών) χορήγηση ΕΚΑΣ1999, σύνταξη νέ¬ 
ου συνταξιοδοτικού νομοσχεδίου διεκπεραίωση των πό¬ 
σης φύσεως εγγράφων, λειτουργία της αίθουσας για την 
εξυπηρέτηση του πολίτη. 

3. την αριθμ. 1107147/1239/0006Α/4.10.96 απόφαση α¬ 
νάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών. 

4. Το γεγονός ότι από την απόφαση αυτή προκαλείται 
δαπάνη 47.232.800 δρχ. περίπου σε βάρος του κρατικού 
προϋπολογισμού για το έτος 1999 η οποία θα αντιμετωπι- 
σθεί από τις εγγεγραμμένες πιστώσεις του ειδ. φορέα 23- 
110 και ΚΑΕ 0511, αποφασίζουμε: 

1. Εγκρίνουμε την καθιέρωση εργασίας πέρα από το κα¬ 
νονικό ωράριο σε υπαλλήλους των Δ/νσεων του Γ.Λ. Κ. ως 
εξής: 

Α. α) Για 22 υπαλλήλους της Δ42, β) για 15 υπαλλήλους 
της Δ43, γ) για 23 υπαλλήλους της Δ44, δ) για 44 υπαλλή¬ 
λους της Δ45 ε) για 33 υπαλλήλους της Δ46, στ) για 35 υ¬ 
παλλήλους της Τ48 Συντάξεων και ζ) για 10 υπαλλήλους 
της Υπηρεσίας συντάξεων που απασχολούνται στη νέα 
αίθουσα του ισογείου της υπηρεσίας αυτής, για 50 ώρες 
τον μήνα για κάθε υπάλληλο για το χρονικό διάστημα από 
1.3.1999 έως 30.6.1999. 

Β. Για 9 υπαλλήλους της Δ47 για 50 ώρες τον μήνα για 
κάθε υπάλληλο για το χρονικό διάστημα από 1.1.99 έως 
30.6.1999. 

Στην υπερωριακή αυτή εργασία θα μπορούν να μετέ¬ 
χουν και περισσότεροι υπάλληλοι, καθώς και αποσπα- 
σμένοι, εντός του συνολικού αριθμού ωρών.... 

Η κατανομή των ωρών θα γίνει με απόφαση του Γ ενικού 
Διευθυντή Μισθών και Συντάξεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 2/23481/0094 (7) 

Σύσταση - Συγκρότηση πρωτοβάθμιου Υπηρεσιακού Συμ¬ 
βουλίου του Ταμείου Παρακαταθηκών και Δανείων 
(Τ.Π. &Δ). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Τηςπαρ. 1γ του άρθρου 158 των παρ. 3 και 4 του άρ¬ 
θρου 159, των παρ. 2,4 και 5 του άρθρου 160, τηςπαρ. 2 
του άρθρου 161, του άρθρου 162 και των παρ. 2, 3 και 5 
του άρθρου 163 Υ.Κ. και των παρ. 9 και 17 του άρθρου 
δεύτερου του ν. 2683/1999 «Κύρωση του Κώδικα Κατά¬ 
στασης Δημοσίων Πολιτικών Υπαλλήλων και Υπαλλήλων 
Ν.Π.Δ.Δ. κ.λπ.» (ΦΕΚ19/Α). 

β) Των άρθρων 36 παρ. 1 και 43 του Π.Δ/τος 410/1988 
(ΦΕΚ 191/Α') και της παραγράφου Β4 του άρθρου 40 του 
ν. 1884/1990 (ΦΕΚ81/Α'). 

γ) Του άρθρου 27 του ν. 2081/1992 (ΦΕΚ 154/Α') με το 


οποίο προστέθηκε άρθρο 29Α στο ν. 1558/1985 (ΦΕΚ 
137/Α'). 

δ) Τις διατάξεις του Π.Δ/τος 95/95 «Οργανισμός του Τα- 
μείου Παρακαταθηκών και Δανείων» (ΦΕΚ 76/Α'). 

2. Τις διατάξεις του Π.Δ/τος 346/97 «Διατήρηση της ε- 
ποπτείας Νομικών Προσώπων Δημοσίου Δικαίου από το 
Υπουργείο Οικονομικών» (ΦΕΚ 238/Α'). . 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του προϋπολογι¬ 
σμού του Ταμείου Παρακαταθηκών και Δανείων ούτε του 
κρατικού προϋπολογισμού γιατί με την παρούσα σύστα¬ 
ση δεν μεταβάλλεται ο αριθμός των μελών του υφισταμέ¬ 
νου κατά την έναρξη ισχύος του ν. 2683/1999 Υπηρεσια¬ 
κού Συμβουλίου. 

4. Την αριθ. 1107147/1239/006Α/4.10.96 κοινή απόφα¬ 
ση του Πρωθυπουρογύ και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών (ΦΕΚ 922 Β'), αποφασίζουμε: 

1. Συγκροτούμε πενταμελές Υπηρεσιακό Συμβούλιο 
αρμόδιο για όλο το προσωπικό του Ταμείου Παρακατα¬ 
θηκών και Δανείων, πλην των υπαλλήλων με βαθμό γενι¬ 
κού διευθυντή, ως εξής 

α) Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του Υπη¬ 
ρεσιακού Συμβουλίου. 

β) Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

2. Τα υπό στοιχεία α μέλη της προηγούμενης παρα¬ 
γράφου ορίζονται από το Διοικητικό Συμβούλιο του Τα¬ 
μείου. κατά την πρώτη συγκρότηση τα ανωτέρω μέλη ο¬ 
ρίζονται από το Διοικητικό Συμβούλιο, σύμφωνα με τις 
διατάξεις της παραγράφου 9 του άρθρου δεύτερου ν. 
2683/1999. 

3. Με την απόφαση του ορισμού των μελών των Υπηρε¬ 
σιακών Συμβουλίων, ορίζεται ως πρέοδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακτικά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό διευθυντή από αυτούς που υπάγονται στην αρ¬ 
μοδιότητα του υπηρεσιακού συμβουλίου και υπηρετούν 
στην έδρα του. Κατά την πρώτη εφαρμογή τα ανωτέρω 
δύο αναπληρωματικά μέλη ορίζονται σύμφωνα με την 
παρ. 9 του άρθρου δεύτερου του ν. 2683/1999. Στην πε¬ 
ρίπτωση που προεδρεύει ο αναπληρωτής του προέδρου 
θα συμμετέχει ως τακτικό μέλος ο αναπληρωτής του προ- 
εδρεύοντος. 

4. Εισηγητής ορίζεται με απόφαση του Υπουργού ο 
Προϊστάμενος της υπηρεσίας προσωπικού με αναπληρω¬ 
τή τον Προϊστάμενο της αμέσως υποκείμενης οργναικής 
μονάδας προσωπικού. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από το 
Διοικητικό Συμβούλιο του Ταμείου. 

6. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του νόμου αυτού, 
η θητεία των μελών των υπηρεσιακών Συμβουλίων λήγει 
στις 31.12.2000. 

7. Κατά την πρώτη συγκρότηση του Υπηρεσιακού Συμ¬ 
βουλίου του Ταμείου Παρακαταθηκών και Δανείων ως αι¬ 
ρετοί εκπρόσωποι των υπαλλήλων ορίζονται οι εκπρόσω¬ 
ποι που αναδείχθηκαν από τις εκλογές για να αποτελέ- 
σουν μέλη του από 1.1 1999 υφιστάμενου Υπηρεσιακού 

Συμβουλίου. Όταν το υπηρεσιακό Συμβούλιο κρίνει θέμα¬ 
τα προσωπικού με σχέση εργασίας ιδιωτικού δικαίου, α¬ 
ντί των δύο αιρετών εκπροσώπων των μονίμων υπαλλή¬ 
λων μετέχουν δύο αιρετοί εκπρόσωποι του προσωπικού 
με σύμβαση εργασίας ιδιωτικού δικαίου αορίστου χρό¬ 
νου. 

8. Έως τη συγκρότηση και λειτουργία των νέων Υπηρε¬ 
σιακών Συμβουλίων εξακολουθούν να λειτουργούν τα κα¬ 
τά την έναρξη ισχύος του ν. 2683/1999 υφιστάμενα, με ε¬ 
πιφύλαξη των διατάξεων της παρ. 15 του άρθρου δευτέ¬ 
ρου του ίδιου νόμου. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην παρ. 15 
του άρθρου δεύτερου του ν. 2683/1999, και οι οποίες δεν 
θα έχουν κριθεί απ’ αυτό, μέχρι τον ορισμό των μελών του 
νέου Υπηρεσιακού Συμβουλίου, κρίνονται από το υπηρε¬ 
σιακό Συμβούλιο που συγκροτείται με την απόφαση αυτή, 
χωρίς ν’ απαιτείται νέα παραπομπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Απριλίου 1999 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. οικ. 1378/ΑΖ9β (8) 

Συμπληρωματικό τιμολόγιο εργασιών επισκευής ζημιών 
σε σεισμόπληκτα κτίρια, για τον υπολογισμό της δα¬ 
πάνης και των αντιστοίχων παροχών στους σεισμό¬ 
πληκτους μόνο του Δήμου Μανδρακίου της νήσου Νι- 
σύρου του Νομού Δωδεκανήσου, που επλήγησαν από 
το σεισμό της 27.8.97. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν 867/79 (ΦΕΚ Α 24) «Περί κυρώσε- 
ως, τροποποιήσεως και συμπληρώσεως της από 28.7.78 
Πράξεως Νομοθετικού Περιεχομένου (ΦΕΚ 117) περί α- 
ποκαταστάσεως ζημιών εκ σεισμών 1978 εις περιοχήν 
Βορ. Ελλάδος». 

2. Τις διατάξεις του Ν 1190/81 (ΦΕΚ203/Α/30.7.81) «Πε¬ 
ρί κυρώσεως της από 26.3.81 Πράξεως Νομοθετικού Πε¬ 
ριεχομένου περί αποκαταστάσεως ζημιών εκ σεισμών 
1981». 

3. Την 48/ΤΠ32/23.1.1998 Κοινή Απόφαση των Υφυ¬ 
πουργών Εθνικής Οικονομίας, Οικονομικών και 
ΠΕ.ΧΩ.Δ.Ε. για την αποκατάσταση των ζημιών που προ- 
κλήθηκαν από το σεισμό της 27.8.1997 σε περιοχές του 
Δήμου Μανδρακίου της νήσου Νισύρου του Νομού Δω¬ 
δεκανήσου. 

4. Το Π.Δ. 69/1988 «περί Οργανισμού της Γ.Γ.ΔΈ. του 
Υ.ΠΕ.ΧΩ.ΔΈ.». 

5. Την απόφασή μας οικ.3828/ΤΣΕΠ 31.1/8.11.95, για 
την «Αναδιάρθρωση Υπηρεσιών της Υ. Α.Σ.». 

6. Τη Δ16α/04/773/29.11.90 Κοινή Απόφαση Υπουργού 
Προεδρίας Κυβερνήσεως και Αναπλ. Υπουργού 
ΠΕ.ΧΩ.Δ. Ε., «περί εξαιρέσεως διοικητικών πράξεων ή εγ¬ 
γράφων από τον κανόνα των τριών υπογραφών». 

7. Την Κοινή Απόφαση οικ/223/ΤΠ32/26.1.1998 των Υ¬ 
πουργών Εθν. Οικονομίας, Οικονομικών και ΠΕ.ΧΩ.Δ.Ε. 
με την οποία καθορίζονται τα πιστωτικά μέτρα. 


8. Το τεύχος «Κατευθυντήριες Προδιαγραφές και Οδη¬ 
γίες για Επισκευές Κτιρίων με Βλάβες από Σεισμό» 
(«Κ.Π.Ο.Ε.Κ.Β.Σ.»), που εκδόθηκε απο το τ. Υπουργείο 
Δημοσίων Έργων, στη Θεσσαλονίκη, στις 5.8.78. 

9. Το «Αναλυτικόν Τιμολόγιον Οικοδομικών Εργασιών» 
(«Α.Τ.Ο.Ε.») που εγκρίθηκε με την απόφαση 
Ε7/1253/155/16.1.76του Υπουργούτ. Δημ. Έργων, όπως 
τροποποιήθηκε και ισχύει σήμερα. 

10. Την Κοινή Απόφαση Δ17α/03/99/Φ.2.2.1/29.10.96 
(ΦΕΚ 1006/Β/4.11.96) του Πρωθυπουργού και του Υ¬ 
πουργού ΠΕ.ΧΩ.Δ.Ε. «Ανάθεση αρμοδιοτήτων Υπουργού 
ΠΕ.ΧΩ.Δ.Ε. στους Υφυπουργούς ΠΕ.ΧΩ.Δ.Ε. Χρήστο Βε- 
ρελή και Θεόδωρο Κολιοπάνο». 

11. Το τιμολόγιο εργασιών επισκευής ζημιών σε σει¬ 
σμόπληκτα κτίρια, για τον υπολογισμό της δαπάνης και 
των αντιστοίχων παροχών στους σεισμόπληκτους του 
Δήμου Μανδρακίου της νήσου Νισύρου του Νομού Δω¬ 
δεκανήσου, που επλήγησαν από το σεισμό της 27.8.1997, 
του Νομού Μεσσηνίας που επλήγησαν από τους σει¬ 
σμούς της 13.10.97 και 18.11.97 και των Νομών Ηλείας και 
Ζακύνθου που επλήγησαν από το σεισμό της 18.11.97 και 
εγκρίθηκε με την οικ.1488/ΑΖ9β/7.4.98 του Υφυπουργού 
ΠΕ.ΧΩ.Δ.Ε. 

12. Την απόφαση 3633/ΑΖ9β/28.9.98 του Υφυπουργού 
ΠΕ.ΧΩ.Δ.Ε. με την οποία αποφασίσθηκε αύξηση των τι¬ 
μών του εγκεκριμένου τιμολογίου για τη νήσο Νίσυρο σε 
ποσοστό 20%, χωρίς υπέρβαση του ανωτέρω ορίου δα¬ 
νειοδότησης και, 

Επειδή στη νήσο Νίσυρο του Νομού Δωδεκανήσου υ¬ 
πάρχουν ιδιαιτερότητες στον τρόπο κατασκευής των κτι¬ 
ρίων, αποφασίζουμε: 

Εγκρίνουμε συμπληρωματικό τιμολόγιο για εργασίες ε¬ 
πισκευής ζημιών σε σεισμόπληκτα κτίρια μόνο του Δήμου 
Μανδρακίου, από το σεισμό που έγινε στη νήσο Νίσυρο 
του Νομού Δωδεκανήσου, στις 27.8.97, για τον υπολογι¬ 
σμό της δαπάνης επισκευής τους και των ανπστοίχων δα¬ 
νείων. 

ΣΥΜΠΛΗΡΩΜΑΤΙΚΟ ΤΙΜΟΛΟΓΙΟ 
ΓΙΑ ΕΡΓΑΣΙΕΣ ΕΠΙΣΚΕΥΗΣ ΒΛΑΒΩΝ ΑΠΟ ΣΕΙΣΜΟ 

ΤΙΜΕΣ ΕΦΑΡΜΟΓΗΣ 

Άρθρο 57 

Για την ανακατασκευή ενός τετραγωνικού μέτρου ξύλι¬ 
νου δώματος (οροφή από ξύλινη κατασκευή), σε οποιο- 
δήποτε ύψος, με δοκούς και πέτσωμα με τάβλα. Στην τιμή 
περιλαμβάνονται όλες οι εργασίες για την πλήρη κατα¬ 
σκευή του ξύλινου δώματος - οροφής (αποξήλωση πα¬ 
λαιός ξύλινης κατασκευής και απομάκρυνση, προμήθεια 
και μεταφορά νέων υλικών κ.λ.π.) και περιλαμβάνει όλη 
την κατασκευή μέχρι και την κάλυψη. Στην τιμή δεν περι¬ 
λαμβάνεται η δαπάνη για την επισκευή ή ανακατασκευή 
της ψευδοροφής ή της μόνωσης εφόσον αυτές υπάρ¬ 
χουν. 

α. Όταν όλα τα υλικά είναι καινούργια. 

ΕΙΚΟΣΙ ΧΙΛΙΑΔΕΣ ΔΡΑΧΜΕΣ (20.000 ΔΡΧ.) 

β. Όταν χρησιμοποιούνται και μερικά από τα παλαιά υ¬ 
λικά (δοκοί, πετσώματα). 

ΔΕΚΑΤΡΕΙΣ ΧΙΛΙΑΔΕΣ ΔΡΑΧΜΕΣ (13.000 ΔΡΧ.) 

Άρθρο 58 

Για την τοπική επισκευή ενός τετραγωνικού μέτρου ξύ¬ 
λινου δώματος (οροφής), ανεξάρτητα από το πόσα και 

ποιά από τα παλαιό υλικά χρησιμοποιούνται, τη μορφή 
της και τα υλικά από τα οποία είναι κατασκευασμένη. Στην 
τιμή περιλαμβάνονται όλες οι δαπάνες, που αναφέρονται 
στο προηγούμενο άρθρο 18. 

ΔΕΚΑ ΧΙΛΙΑΔΕΣ ΔΡΑΧΜΕΣ (10.000 ΔΡΧ.) 

Άρθρο 59 

Για την επισκευή - ενίσχυση της δεξαμενής νερού (στέρ¬ 
νας) με μανδύα από έγχυτο σκυρόδεμα. Τιμή ανά κυβικό 
μέτρο οπλισμένου σκυροδέματος (στην οποία περιλαμ¬ 
βάνεται καθαίρεση παλαιών επιχρισμάτων, κατασκευή 
ξυλοτύπων, τοποθέτηση σιδηρού οπλισμού και σκυροδέ- 
τηση). 

ΕΚΑΤΟΝ ΕΙΚΟΣΙ ΧΙΛΙΑΔΕΣ ΔΡΑΧΜΕΣ (120.000 ΔΡΧ.) 

Άρθρο 60 

Για τη στεγάνωση ενός τετραγωνικού μέτρου εσωτερι¬ 
κά της στέρνας. Επάλειψη με ειδικό τσιμεντοειδές υλικό 
και κατασκευή τσιμεντοκονίας στεγανής. 

ΟΚΤΩ ΧΙΛΙΑΔΕΣ ΔΡΑΧΜΕΣ (8.000 ΔΡΧ.) 

Στις προαναφερόμενες τιμές θα προστεθεί η προσαύ- 
ξηση κατά 20% που ορίζεται στην 3633/ΑΖ9β/28.9.98 Α¬ 
πόφαση του Υφυπουργού ΠΕ.ΧΩ.Δ.Ε. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1999 

Ο ΥΦΥΠΟΥΡΓΟΣ 

ΧΡ. ΒΕΡΕΛΗΣ 
-Φ- 

Αριθ. 10319/1738 (9) 

Σύσταση - Συγκρότηση πρωτοβάθμιου Υπηρεσιακού Συμ¬ 
βουλίου του Υπουργείου Μεταφορών και Επικοινω¬ 
νιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Ι.Τις διατάξεις της παρ. Ιβτου άρθρου 158,τηςπαρ. 2 
του άρθρου 159, των παρ. 2,4 και 5 του άρθρου 160, της 
παρ. 2 του άρθρου 161, του άρθρου 162, των παρ. 2,3 και 
5 του άρθρου 163 του Κώδικα Κατάστασης Δημοσίων Πο¬ 
λιτικών Διοικητικών Υπαλλήλων και Υπαλλήλων Ν.Π.Δ.Δ., 
καθώς και των διατάξεων των παρ. 9 και 17 του άρθρου 
δευτέρου του Ν 2683/1999 (ΦΕΚ 19/Α'). 

2. Τις διατάξεις των άρθρων 36 παρ. 1 και 43 του Π.Δ. 
410/1988 (ΦΕΚ 191/Α') «Κωδικοποίηση σε ενιαίο κείμενο 
των διατάξεων της κείμενης νομοθεσίας, που αφορούν το 
προσωπικό με σχέση εργασίας ιδιωτικού δικαίου του Δη¬ 
μοσίου, των Οργανισμών Τοπικής Αυτοδιοίκησης και των 
λοιπών Νομικών Προσώπων Δημοσίου Δικαίου» και της 
παραγράφου Β4 του άρθρου 40 του Ν 1884/1990 (ΦΕΚ 
81/Ά) «Διαρρυθμίσεις στην έμμεση φορολογία και άλλες 
διατάξεις». 

3. Τις διατάξεις του άρθρου 27 του Ν 2081/1992 (ΦΕΚ 
154/Α'), με το οποίο προστέθηκε άρθρο 29 Α στο Ν 
1558/1985 (ΦΕΚ 137/Ά) «Κυβέρνηση και κυβερνητικά όρ¬ 
γανα». 

4. Τις διατάξεις του Π.Δ. 149/1992 (ΦΕΚ72/Α') «Οργανι¬ 
σμός του Υπουργείου Μεταφορών και Επικοινωνιών». 


5. Το γεγονός ότι από πς διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, γιατί με την παρούσα σύσταση δεν μετα¬ 
βάλλεται ο αριθμός των μελών του υφισταμένου κατά την 
έναρξη ισχύος του Ν 2683/1999 Υπηρεσιακού Συμβουλί¬ 
ου, αποφασίζουμε: 

1. Συγκροτούμε στο Υπουργείο Μεταφορών και Επικοι¬ 
νωνιών πενταμελές Υπηρεσιακό Συμβούλιο, αρμόδιο για 
όλο το προσωπικό του Υπουργείου, πληντων υπαλλήλων 
με βαθμό Γενικού Διευθυντή ως εξής: 

α. Τρεις (3) μονίμους υπαλλήλους με βαθμό Διευθυντή 
από αυτούς που υπάγονται στην αρμοδιότητα του Υπη¬ 
ρεσιακού Συμβουλίου και υπηρετούν στην έδρα του. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Ά, με τους αναπληρωτές τους. 

2. Τα υπό στοιχεία α μέλη της προηγούμενης παρα¬ 
γράφου ορίζονται από τον Υπουργό Μεταφορών και Επι¬ 
κοινωνιών. Κατά την πρώτη συγκρότηση, ως τακτικά και 
αναπληρωματικά μέλη του Υπηρεσιακού Συμβουλίου ορί¬ 
ζονται με απόφαση του Υπουργού Μεταφορών και Επι¬ 
κοινωνιών πέντε υπάλληλοι από αυτούς που έχουν επιλε- 
γεί δύο (2) τουλάχιστον φορές ως προϊστάμενοι διευθύν¬ 
σεων και ασκούν τα καθήκοντα προϊσταμένου 
διεύθυνσης για μία τουλάχιστον τριετία, σύμφωνα με πς 
διατάξεις της παρ. 9 του άρθρου δευτέρου του Ν 
2683/1999. 

3. Με την απόφαση του ορισμού των μελών των Υπηρε¬ 
σιακών Συμβουλίων ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του, επίσης ένα από τα τακπκά μέλη. Αναπληρωτές των 
δύο άλλων τακτικών μελών ορίζονται μόνιμοι υπάλληλοι 
με βαθμό διευθυντή από αυτούς που υπάγονται στην αρ¬ 
μοδιότητα του Υπηρεσιακού Συμβουλίου και υπηρετούν 
στην έδρα του. 

Στην περίπτωση που προεδρεύει ο αναπληρωτής του 
Προέδρου, θα συμμετέχει ως τακπκό μέλος ο αναπληρω¬ 
τής του προεδρεύοντος. 

4. Εισηγητής ορίζεται με απόφαση του Υπουργού ο 
Προϊστάμενος της Διεύθυνσης Προσωπικού με αναπλη¬ 
ρωτή του τον προϊστάμενο του Τμήματος Προσωπικού. 

5. Χρέη γραμματέα στο Υπηρεσιακό Συμβούλιο εκτελεί 
υπάλληλος που ορίζεται με τον αναπληρωτή του από τον 
Υπουργό. 

6. Η θητεία των μελών του Υπηρεσιακού Συμβουλίου εί¬ 
ναι διετής. Κατά την πρώτη εφαρμογή του Νόμου αυτού 
η θητεία των μελών του Υπηρεσιακού Συμβουλίου λήγει 
στις 31.12.2000. 

7. Κατά την πρώτη συγκρότηση του πρωτοβάθμιου Υ¬ 
πηρεσιακού Συμβουλίου ως αιρετοί εκπρόσωποι των υ¬ 
παλλήλων ορίζονται οι εκπρόσωποι που αναδείχθηκαν α¬ 
πό τις εκλογές για να αποτελέσου ν μέλη των από 1.1.1999 
υφισταμένων Υπηρεσιακών Συμβουλίων. Όταν το Υπηρε¬ 
σιακό Συμβούλιο κρίνει θέματα προσωπικού με σχέση ερ¬ 
γασίας ιδιωτικού δικαίου, αντί των δύο αιρετών εκπροσώ¬ 
πων των μονίμων υπαλλήλων, μετέχουν δύο αιρετοί εκ¬ 
πρόσωποι του προσωπικού με σύμβαση εργασίας 
ιδιωτικού δικαίου αορίστου χρόνου. 

8. Έως τη συγκρότηση και λειτουργία του νέου Υπηρε¬ 
σιακού Συμβουλίου εξακολουθεί να λειτουργεί το κατά 
την έναρξη ισχύος του Ν 2683/1999 υφιστάμενο και να ε¬ 
ξετάζει όλα τα θέματα που εμπίπτουν στην αρμοδιότητα 
του, εκτός από εκείνα που αναφέρονται στις προαγωγές 
των υπαλλήλων σε μη ενιαίους βαθμούς και στις επιλογές 

προϊσταμένων Τμημάτων και αυτοτελών γραφείων, ή α¬ 
ντίστοιχου επιπέδου οργανικών μονάδων, σύμφωνα με 
πς διατάξεις της παρ. 15 του άρθρου δευτέρου του Ν 
2683/1999. 

9. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο, πλην των αναφερομένων στην κατά τα 
ανωτέρω παρ. 15 του άρθρου δευτέρου του Ν 2683/1999 
και οι οποίες δεν θα έχουν κριθεί απ’ αυτό, μέχρι τον ορι¬ 
σμό των μελών του νέου Υπηρεσιακού Συμβουλίου, κρί- 


νονται από το Υπηρεσιακό Συμβούλιο, που συγκροτείται 
με την απόφαση αυτή, χωρίς να απαιτείται νέα παραπο¬ 
μπή των υποθέσεων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Απριλίου 1999 

Ο ΥΠΟΥΡΓΟΣ 

ΑΝΑΣΤΑΣΙΟΣ ΜΑΝΤΕΛΗΣ 

